มีอาการปวดหัว ปวดท้อง เจ็บหน้าอก แล้วคลื่นไส้ เกิดจากอะไรคะ
สวัสดีค่ะ การมีอาการในหลายๆระบบ อาจจะให้การวินิจฉัยโรคได้ยาก แนะนำสังเกตว่าอาการเด่นที่ระบบใดมากที่สุดหากเป็นเรื่องปวดหัว อาจเกิดจากปวดหัวจากกล้ามเนื้อ ปวดไมเกรนหรือภาวะในสมอง อาการปวดท้องและคลื่นไส้จะนึกถึงเรื่องทางเดินอาหารอักเสบ เจ็บแน่นหน้าอกอาจเกิดจากกล้ามเนื้อ กรดไหลย้อน หรือโรคหัวใจเบื้องต้นสามารถรับประทานยาแก้ปวด ยาแก้คลื่นไส้ เพื่อบรรเทาอาการได้ รับประทานอาหารสุกสะอาด ดื่มน้ำมากๆ และพักผ่อน หากมีอาการดังกล่าวมาเป็นมากขึ้นอย่างรุนแรง ควรรีบไปพบแพทย์